**Daugavpils domes 2021.gada 29.novembra saistošo noteikumu Nr.65 “Grozījumi Daugavpils domes 2015.gada 30.aprīļa saistošajos noteikumos Nr.23 “Daugavpils valstspilsētas pašvaldības atbalsts personām ar invaliditāti vides pieejamības nodrošināšana”” paskaidrojuma raksts**

|  |  |
| --- | --- |
| Paskaidrojuma raksta sadaļas | Norādāmā informācija |
| 1. Projekta nepieciešamības pamatojums | Atbilstoši likuma "Par pašvaldībām" 43.panta trešajai daļai, dome var pieņemt saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi. Izvērtējot sniegtā atbalsta apmēru personām ar invaliditāti vides pieejamības nodrošināšanai, tika noskaidrots, ka 10.2. un 10.3.apakšpunktā paredzētais atbalsta apmērs neatbilst tirgus cenām, tāpēc atbalsta apmērs tiek palielināts pēc tirgus izpētes.Grozījumi [Dzīvokļa īpašuma likumā](https://likumi.lv/ta/id/221382-dzivokla-ipasuma-likums), kas stājas spēkā ar  [05.08.2021.](https://likumi.lv/ta/jaunakie/stajas-speka/2021/08/05/), 11.panta piektajā daļā paredz, ka dzīvokļa īpašniekam, lai nodrošinātu viņam vai viņa ģimenes loceklim mājokļa un vides pieejamību, ievērojot būvniecības prasības, kā arī iepriekš informējot dzīvokļu īpašnieku kopību (dzīvojamās mājas pārvaldnieku), ir tiesības:1) uzstādīt pacēlāju dzīvojamās mājas kāpņu telpā;2) izbūvēt uzbrauktuvi pie dzīvojamās mājas ieejas vai pie dzīvokļa īpašuma, ja tam ir atsevišķa ieeja;3) veikt citāda veida dzīvojamās mājas kopīpašumā esošās daļas pielāgošanu, lai nodrošinātu sava mājokļa un vides pieejamību."  |
| 2. Īss projekta satura izklāsts | Noteikumi paredz:- aizstāt nosaukumā, 4., 10., 28., 30. 35.punktā vārdu „pilsētas” ar vārdu „valstspilsētas”;- izdarīt grozījumus 10.2., 10.3., 10.4. un 27.punktā. |
| 3.Informācija par plānoto projekta ietekmi uz pašvaldības budžetu | Apstiprinātā budžeta ietvaros. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Nav attiecināms. |
| 5. Informācija par administratīvajām procedūrām | Atbalstu piešķir Dienests. |
| 6. Informācija par konsultācijām ar privātpersonām | Nav notikušas. |

Domes priekšsēdētājs A.Elksniņš

*Dokuments ir parakstīts ar drošu elektronisko parakstu un satur laika zīmogu*.